matchfixing
Matchfixing, aftalt spil, forsætlig manipulation af en idrætskonkurrence, især med henblik på økonomisk gevinst i forbindelse med væddemål.
Matchfixing, fx i form af aftale om et nederlag i en fodboldkamp, kan involvere både udøvere, dommere og trænere og straffes med karantæne eller bøder, i Danmark af Danmarks Idræts-Forbund. Også bookmakere og spillere kan deltage i matchfixing.